open-index/open-wikipedia-markdown huggingface dataset:
ניצה ינאי

**ניצה ינאי** (נולדה ב-21 באפריל 1951 בישראל) היא סוציולוגית ישראלית ופרופסור אמריטה במחלקה לסוציולוגיה ואנתרופולוגיה באוניברסיטת בן-גוריון. ינאי עוסקת בחקר הגזענות וסטריאוטיפים חברתיים, חשיבה פמיניסטית, פילוסופיה פוליטית, זהות ותרבות.

## ביוגרפיה
ינאי היא בוגרת תואר ראשון בפסיכולוגיה חברתית מאוניברסיטת בן-גוריון בנגב (1974), ובעל תואר שני (1981) ושלישי (1985) מאוניברסיטת סטוני ברוק שבמדינת ניו יורק. החלה ללמד באוניברסיטת בן-גוריון בשנת 1990 במחלקה למדעי ההתנהגות וב-2007 במחלקה לסוציולוגיה ולאנתרופולוגיה. כיהנה גם כיושבת ראש הוועדה לתואר ראשון באוניברסיטת בן-גוריון. שימשה גם כפרופסור מן החוץ באוניברסיטת קולומביה.

ינאי עוסקת במחקר בתחומים כגון קונפליקטים לאומיים, גזענות, וסטריאוטיפים חברתיים ותרבותיים. כמו כן, היא חוקרת תאוריה פמיניסטית, פסיכואנליזה תרבותית, פילוסופיה פוליטית, זהות ותרבות, וסוציולוגיה פוליטית של רגשות. היא עוסקת בחקר הבנת הרגשות במובן החברתי והתרבותי שלהם. עיקר עבודתה היא בין-תחומית ומשלבת פסיכולוגיה, חקר התרבות, פסיכואנליזה ופרספקטיבה סוציולוגית. במחקרה מנסה ינאי לייצר הבנה סוציולוגית-תרבותית לכוחות שמארגנים אירועים רגשיים.

ספרה, "האידאולוגיה של שנאה: הכוח הלא מודע של השיח החברתי", יצא לאור ב-2012 בהוצאה האקדמית של אוניברסיטת פורדם (באנגלית).

## פרסומים
* "נשים בדרום: מרחב, פריפריה, מגדר". 2005, בעריכת הנרייט דהאן-כלב, ניצה ינאי וניצה ברקוביץ. קריית שדה-בוקר: מכון בן-גוריון לחקר ישראל, הציונות ומורשת בן-גוריון והוצאת הספרים של אוניברסיטת בן-גוריון בנגב
* "דרכים לחשיבה פמיניסטית". 2007, בעריכת ניצה ינאי ואחרים. האוניברסיטה הפתוחה
* Yanay, N. 2013. "The Ideology of Hatred: The Psychic Power of Discourse". New York: Fordham University Press. 

## קישורים חיצוניים

* קורות חיים, באתר אוניברסיטת בן-גוריון 
* GENDER IMAGO: SEARCHING FOR NEW FEMINIST METHODOLOGIES, Niza Yanay and Nitza Berkovitch 
* 
* 

קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מאוניברסיטת סטוני ברוק
קטגוריה:סגל אוניברסיטת בן-גוריון בנגב: סוציולוגיה ואנתרופולוגיה
קטגוריה:סוציולוגיות ישראליות
קטגוריה:סוציולוגים ישראלים
קטגוריה:ישראליות שנולדו ב-1951
קטגוריה:ישראלים שנולדו ב-1951
פורט מקמרי

**פורט מקמרי** (באנגלית: **Fort McMurray**) היא עיר בצפון מזרח אלברטה שבקנדה. העיר ממוקמת בתוך יער טייגה במרכז חולות הזפת של אלברטה, שטח חולות הזפת הגדול בעולם.

## גאוגרפיה
העיר ממוקמת ברום של 370 מטר מעל לגובה פני הים, 435 ק"מ מצפון מזרח לאדמונטון כ-60 ק"מ מהגבול עם ססקצ'ואן במפגש הנהרות אתבסקה (Athabasca) וקלירווטר (Clearwater).

## היסטוריה
לפני הגעת האירופאים בסוף המאה ה־18, שבט הקרי, מהאומות הראשונות, ישבו באזור פורט מקמרי. עוד לפני הגעת האירופאים חולות הזפת היו מוכרים לתושבים והם השתמשו בחולות הזפת לציפוי סירות הקאנו שלהם. ב־1778 היה סוחר הפרוות פטר פונד חוקר הארצות הראשון שהגיע לפורט מקמרי לחיפוש פרוות. ב־1790 מגלה הארצות אלכסנדר מקנזי גילה לראשונה את תכונות חולות הזפת. ב־1870 פתחה חברת מפרץ הדסון משרד מסחר ראשון באזור ומסילת רכבת שהושלמה ב־1915, השלימה את מערך המסחר סביב העיר. ב-1930 הצליחו לראשונה לייצר נפט מחולות הזפת ובמלחמת העולם השנייה יוצרו בעיר 1,100 חביות נפט ביום.

עד שנות השבעים של המאה ה-20 היה גודל האוכלוסייה 2,000 תושבים. בשנת 1967 נבנה מפעל ראשון בעיר ואוכלוסיית העיר צמחה במהירות ל-6,847 תושבים בשנת 1971 ו-31,000 תושבים בשנת 1981, שנה לאחר שעברה לסטטוס עיר. אוכלוסיית העיר השתנתה בהתאם למחיר הנפט, כך בשנת 1985 עלתה האוכלוסייה עד 37 אלף תושבים אולם ירדה ל-34 אלף תושבים בשנת 1989 בעקבות ירידת מחירי הנפט בסוף שנות השמונים.

בשנת 1995 פורט מקמרי אוחדה עם שטחים נוספים למועצה אזורית ווד באפלו (Wood Buffalo). מאז פורט מקמרי אינה עיר באופן רשמי.

ב-1 במאי 2016 פרצה ליד העיר שריפת יער. בעקבות טמפרטורה של 32 מעלות צלזיוס ויובש קיצוני, השרפה התפשטה במהירות. ב-3 במאי הוחלט על פינוי של כל העיר, 80 אלף תושבים, הפינוי הגדול ביותר בקנדה בעקבות שרפה. כחמישית מבתי העיר נשרפו באותו אירוע.

ב־27 באפריל 2020 הייתה הצפה גדולה בחלק הנמוך של העיר בעקבות ציפת קרח שהגיע לעיר מנהר אתבסקה. כ־13 אלף בני אדם פונו מבתיהם בפורט מקמרי וישובים נוספים בסביבתה.

## קישורים חיצוניים

* 
* 

## הערות שוליים

קטגוריה:אלברטה: ערים
קטגוריה:אלברטה: יישובים
קטגוריה:יישובים שהוקמו ב-1870
ניגון ירושלמי

אנסמבל **ניגון ירושלמי** הוא הרכב מוזיקלי המנגן מוזיקה אתנית.

שם ההרכב רומז לכך שחבריו מאמינים כי בליבה של ירושלים קיים ניגון עתיק, והוא נתיב לסיפורה של העיר.

ההרכב מעלה את המופע "תפילת עליה" ובו פיוטים, סיפורים, וניגונים של עולי הרגל לירושלים.
ממוזער|שמאל

## אלבומים

## קישורים חיצוניים
* 
*  
* 
* 
* הבלוג של אנסמבל ניגון ירושלמי
* נתנאל לייפר, "מבוקש" - ניגון של ירושלמים, באתר "תרבות.il", 27 בנובמבר 2013
* 
* 
* 
* יצחק מאיר, בא בזמן - יום ירושלים, באתר ערוץ מאיר 
* דבורה גוטמן קיציס, יש דבר כזה "ניגון ירושלמי"?, באתר רשת מורשת, 7 ביוני 2016 

## הערות שוליים

קטגוריה:הרכבים מוזיקליים מירושלים
קטגוריה:הרכבים בכלים אותנטיים
נמנצ'ין

**נמנצ'ין** (מפולנית: **Niemenczyn**; בליטאית **Nemenčinė**, נמנצינֶה) היא עיר ליטאית השוכנת במחוז וילנה, כ-20 קילומטר צפונית-מזרחית לעיר וילנה. העיר שוכנת על גדות נהר נמנצ'ייה.

## שם העיר
השם נמנצ'ין (Nemenčinė) נגזר מהמילה הליטאית עבור הנהר שעל גדותיו היא שוכנת. שם זה מקורו בראשית העיר במאה ה-14, ומהווה את השם המקורי של העיר שבו נהוג להשתמש עד היום''.

## היסטוריה

ב-1387, בעקבות התנצרותה של ליטא, הקים הדוכס יגלו פארוציה, יחידה פוליטית דתית המהווה חלק מדיוקסיה, בנמנצ'ין ובנה בה את הכנסייה הראשונה.

ב-20 בספטמבר 1941 רוכזה יהדות העיר, שמנתה 403 איש, בבית הכנסת של העיירה. הם הובלו ליער סמוך ושם נטבחו רובם ככולם. לפחות 128 גברים, 186 נשים ו-99 ילדים נורו בבת על ידי פלוגות איינזצגרופן של ליטאים נאצים. כיום ישנה אנדרטה מעל קבר האחים באתר.

## קישורים חיצוניים

* https://blogs.timesofisrael.com/the-slaughter-of-the-jews-in-nemencine/
* 

## הערות שוליים

קטגוריה:ליטא: ערים
קטגוריה:ליטא: עיירות יהודיות
קטגוריה:מחוז וילנה
מסאימיר

250px|בארוואה סיטי, 2013|ממוזער|ימין
**מסאימיר** (בערבית: **مسيمير**) היא עיר קטנה במחוז א-ריאן שבקטר.

## סקירה כללית
העיר מסאימיר היא ביתו של "מועדון הספורט מסאימיר", אשר קבוצת הכדורגל שלו משחקת בליגת העל הקטרית.

בעיר נבנה פרויקט המכונה, "מסאימיר מאסכאן" והושק על ידי קבוצת בארוואה בפברואר 2009. מטרת הפרויקט היא לבנות כ-1000 יחידות דיור למגורים, סופרמרקט, משתלה, מסגד והכל בתוך מתחם מגודר.

## חינוך

בעיר מסאימיר קיימים שני בתי ספר ושניהם חטיבות צעירות, בהן לומדים מגן טרום חובה עד כיתה ב'. שני בתי הספר מותאמים לשני המינים.

## הערות שוליים

קטגוריה:קטר: יישובים
קטגוריה:מחוז א-ריאן
קרקובסקיה פשדמיישצ'ה

[ממוזער|הרחוב במאה ה-18 בציורו של [ברנרדו בלוטו (אחיינו של קאנאלטו)]]
ממוזער|הרחוב
ממוזער|מלון בריסטול
ממוזער|כנסייה ברחוב קרקובסקה פשדמיישצ'ה
ממוזער|נוף מעל העיר. בתמונה ניתן לראות את הרחוב למטה הבניינים שנראים בו הם מלון בריסטול, ארמון פוטוצקי ומלון ארופיסקיץ מאחור ולמעלה ניתן לראות את הארמון הסקסוני ואת ארמון ברול.
**קְרָקוֹבְסְקיֶה פְּשֶׁדְמיֶישְׁצֶ'ה** (בפולנית: **Krakowskie Przedmieście**) הוא שמו של רחוב חשוב בוורשה.

הרחוב מתחיל בכיכר הטירה וממשיך עד לאנדרטת קופרניקוס ולרחוב נובי שוויאט. הרחוב נמצא בדרך שבנה המלך כדי לקשר בין הטירה המלכותית לארמון וילאנוב.
במאה השבע עשרה צצו בניינים וארמונות חדשים על הרחוב, שהיווה את הכניסה לוורשה, עיר הבירה החדשה של פולין.

ברחוב נמצאים כנסיית סנט אנה, ארמון הנשיאות, מלון בריסטול, הכנסייה הכרמליטית ואוניברסיטת ורשה.
רחוב זה הוא הרחוב ההיסטורי של ורשה, ובימי חג מתקיימות בו צעדות.

## אתרים חשובים ברחוב
* 46-48 ארמון הנשיאות (הידוע גם בשם Pałac Prezydencki, Pałac Koniecpolskich, L או Pałac Namiestnikowski), הוא ארמון הנשיא של פולין הבנוי בסגנון נאו קלאסי.
* 15/17 ארמון פוטוצקי הוא ארמון רוקוקו הממוקם מול ארמון הנשיאות.
* 26/28 אוניברסיטת ורשה הוקמה בשנת 1816, כאשר לאחר חלוקתה של פולין מופרדת ורשה מהמרכז האקדמי הפולני הוותיק והמשפיע ביותר בקרקוב.
* 26/28 ארמון קזימיר שנבנה במקורו 1637–1641, נבנה מחדש בשנת 1660 עבור המלך ג'ון השני קזימיר (פולנית: Jan Kazimierz Waza, שממנו נלקח שמו). מאז 1816 ארמון קזימיר שימש לסירוגין, ומשמש כיום, כמקום מושבה של אוניברסיטת ורשה. בשנים 1817–1831 שכן בו הליציאום ורשה, בית ספר תיכון שבו אביו של פרדריק שופן למד צרפתית, ובוגרים אשר כללו את שופן עצמו.
* 32 אחד מארמונות הנאו קלאסיים היפים בורשה.
* 30 קצטרוברקי פאלאס נבנה בשנת 1844–1847 עבור משפחת אורוסקי ועוצב על ידי אנדז'יי גוונסקי. מאז 1855, בבעלות משפחת קצטרוברסקי.
* 5 ארמון שפסקי אחת הדוגמות הבולטות של אדריכלות הרוקוקו בוורשה ששופץ בשנים 1712–1721
* 42/44 מלון בריסטול היא דוגמה מעולה של פאר של בורשה. הוא נבנה בשנת 1900 על ידי חברה שבה היו כלולים איגנצי יאן פדרבסקי, פסנתרן פולני, ומאוחר יותר, ראש הממשלה.
* 13 מלון ארופנסקי הוא בניין מהמאה ה-19 שתוכנן על ידי אנריקו מרקוני. נכון ל-2016 הבניין בשיפוצים.
* 34 כנסיית Visitationist, אחת מכנסיות הרוקוקו הבולטות בבירת פולין. הוקמה בשנת 1651 על ידי מלכת מארי לואיז גונזגה דה נבר עבור מסדר הביקור של מריה הבתולה הקדושה. בנייתה החלה בשנת 1664 והושלמה בשנת 1761.
* 68 כנסיית סנט אנה היא אחת הכנסיות הבולטות של פולין עם חזית נאו קלאסית. הכנסייה ממוקמת בין המבנים העתיקים של ורשה. במשך הזמן, ראתה שחזורים רבים, וכתוצאה מכך המראה שלה היום, ללא שינוי מאז 1788.
* 3 כנסיית הצלב הקדוש היא אחת מכנסיות הבארוק הבולטות בבירת פולין. היא מנוהלת כיום על ידי נזירי המיסיונרית של וינסנט דה פול. המבנה המרכזי נבנה בין 1679 ו-1696. המעצב העיקרי היה יוזף שמעון בלוטי האדריכל המלכותי ברויאל קורט של פולין. זה מומן על ידי אב המנזר קזימייז. במאה ה-19 הפנים שופץ מעט ובשנת 1882 כד עם הלב של פרדריק שופן נוסף באחת הקפלות.
* 52/54 הכנסייה הכרמליטית בעלת חזית בסגנון נאו-קלסי הבולטת ביותר בורשה, שנבנתה ב-1761–1783. המראה הנוכחי של הכנסייה החל במאה ה-17, והיא ידועה בעיקר בזכות צמד מגדלי הפעמונים שלה בצורת גלילים.

## קישורים חיצוניים

קטגוריה:ורשה: רחובות
מוסא חסדייה

**מוסא חסדייה** (נולד ב-18 באפריל 1956) הוא פרסומאי, מוציא לאור, מנהל, יזם ואיש עסקים מוסלמי ערבי ישראלי. מייסד קבוצת המדיה "כל אל-ערב", מייסד ומנכ"ל משותף בחברת הפרסום "סקטורס אל בוסתאני". לשעבר מבעלי ערוץ הטלוויזיה בשפה הערבית, הלא TV.

## ביוגרפיה
תבנית עיתונאי הארץ
מוסא חסדייה נולד בפרדיס כילד שביעי מתוך עשרה. למד בתיכון הערבי אורתודוקסי בחיפה. בוגר כלכלה וסטטיסטיקה (בשנת 1978) ומוסמך במנהל עסקים (בשנת 1981), שני תאריו מאוניברסיטת תל אביב. עבד במקביל ללימודיו כעוזר הוראה.

בשנת 1981 עבר לעבוד במשרד הפרסום "אריאלי". החל כעוזר תקציבאי ואחר כך הקים ועמד בראש המחלקה הערבית במשרד. בשנת 1985 הקים יחד עם אמנון אריאלי (שייסד את משרד הפרסום אריאלי) את משרד הפרסום "אלבוסתאני" שפנה לשווקים הפלסטיני והערבי. חסדייה כיהן כמנכ"ל המשרד. המשרד נמכר לקבוצת משקיעים ואחר כך לסוכנות הפרסום הבינלאומית "פובליסיס". החל מ-2003, המשרד פעל בשם "פובליסיס סקטורס" היה הגדול ביותר במגזר הערבי, ופנה גם למגזר החרדי ולמגזר הרוסי.
בשנת 2008 קנה את החלק של פובליסיס ונכנס בתחום המדיה לשותפות עם משרד הפרסום "מקאן". במסגרת פעילות המשרד יזם עבור קוקה קולה תחרות כישרונות למגזר בסגנון כוכב נולד.

בשנת 1988 הקים יחד עם אריאלי את קבוצת המדיה "כל אל-ערב" הכוללת (נכון ל-2016) את השבועון כל אל-ערב, את מגזין הנשים "ליידי" ואת האתר "אל ערב". בשל ניגוד עניינים עם חברת הפרסום שלו מכר בשנת 2013 את חלקו בקבוצה לשותפו פאיז אשתווי תמורת כ-7 מיליון שקלים.
היה חבר מועצת מנהלים ובעל מניות בערוץ הלא TV. ב-2012 מכר את מניותיו בערוץ לזיאד אל עומרי.

בשנת 1998 הקים חסדייה את "ערב מרקט", חברת קידום מכירות למגזר הערבי. בשנת 2006 הקים בפרדיס מרכול בשם "המרכז לשיווק מזון". בנוסף, הקים את "אל מדאמין", חברת תוכן למובייל. השקיע בחברת הסטארט אפ "סלאריקס", שפיתחה יישומון של ארנק סלולרי. מפרסם מעת לעת מאמרי דעה בעיתונות הישראלית.

## חיים אישיים
חסדייה נשוי ללילה, מורה במקצועה, ואב לארבעה.

## חברויות ציבוריות
* 1999-1984 - חבר הוועדה לתכנון ובנייה השומרון.
* 1987-1986 - חבר דירקטוריון בנק הדואר.
* 2005-2003 - ממלא מקום יו"ר האגודה לזכויות האזרח בישראל וחבר הנהלה.

בנוסף, חסדייה מכהן כחבר מועצת מנהלים במספר חברות פרטיות.

## מאמרי דעה נבחרים שחסדייה פרסם בעיתונות
* 
* 
* 
* 
* 
* 
* 
* 
* 
* 
* 

## קישורים חיצוניים
* 
* הפרופיל של חסדייה, באתר A-LIST
* נטלי סוסנה-אופיר, האיש עם שבעת הכובעים, באתר מגזין המושבות, 27 ביולי 2008
* 
* 
* 
* 
* הביטחון של מי? - לוסי אהריש מארחת את מוסא חסדייה על בן גביר והציבור הערבי, בערוץ דמוקרטיוי, 23 בנובמבר 2022

## הערות שוליים

קטגוריה:ערבים ישראלים
קטגוריה:מוסלמים
קטגוריה:דירקטורים ישראלים
קטגוריה:פרסומאים ישראלים
קטגוריה:מו"לי עיתונים ישראלים
קטגוריה:מנכ"לים ישראלים
קטגוריה:בוגרי בית ספר אורתודוקסי ערבי
קטגוריה:בוגרי אוניברסיטת תל אביב
קטגוריה:ישראלים שנולדו ב-1956
קטגוריה:פוריידיס: אישים
כדורסל באולימפיאדת לונדון (1948)

**[[אולימפיאדת לונדון (1948)|אולימפיאדת 1948]]** נערכה בלונדון, בריטניה. תחרויות הכדורסל נערכו בין ה-30 ביולי ל-13 באוגוסט. זו הייתה תחרות כדורסל השנייה במשחקים האולימפיים והראשונה שנערכה באולם סגור. בתחרות השתתפו 287 ספורטאים מ-23 נבחרות גברים. המשחקים נערכו ב-Harringay Arena.

 זכתה במדליית זהב בפעם השנייה ברציפות.

## שלב הבתים
### בית א'

### בית ב'

### בית ג'

### בית ד'

## שלבי הגמר

### משחקי דירוג 5–8

### משחק הגמר

## הדירוג הסופי

## קישורים חיצוניים

* תיאור התחרות באתר אולימפי
* נתונים מאתר פיב"א

1948
קטגוריה:ענפי ספורט באולימפיאדת לונדון (1948)
אולימפיאדת לונדון 1948
צב נשכן (סוג)

**צב נשכן** או **צב נשכני** (שם מדעי: *Chelydra*) הוא סוג של צבים ממשפחת צבים נשכניים, בעל 3 מינים החיים בביצות ואגמים ברחבי יבשת אמריקה.

צבים אלה הם גדולים ביותר ובעלי לסתות חזקות ומעוקלות היכולות להיפער לרווחה. השריון עבה וגרמי והם גם בעלי זנב מוארך. בתחילה המין הנפוץ בסוג צב נשכן מצוי (Chelydra serpentina), סווג כיחידי בסוגו ואז התגלו עוד 2 מינים: צב נשכן מרכז אמריקאי וצב נשכן דרום אמריקאי, השונים מהמין הראשון.

## מינים
*צב נשכן מצוי (Chelydra serpentina)
*צב נשכן מרכז אמריקאי (Chelydra rossignonii)
*צב נשכן דרום אמריקאי (Chelydra acutirostris)

## קישורים חיצוניים

קטגוריה:בעלי חיים שתוארו ב-1812
קטגוריה:טקסונים שתוארו בידי אוגוסט פרידריך שוויגר
קטגוריה:צבים נשכניים
עונת 2001/2002 בליגת האלופות

**ליגת האלופות 2001/2002** הוא הטורניר ה-47 של ליגת האלופות, משחק הגמר נערך בהאמפדן פארק שבסקוטלנד בו ניצחה ריאל מדריד 1-2 את באייר לברקוזן וזכתה בגביע האלופות ה-9 בתולדותיה. מחזיקת התואר בעונה הקודמת היא .

מכבי חיפה הייתה הקבוצה הישראלית היחידה שהשתתפה באליפות. הקבוצה הגיעה עד לשלב המוקדמות השני בו הודחה על ידי האקה מפינלנד בשל הפסד טכני עקב שיתוף שחקן מושעה (פרשת הפקס).

## מתכונת התחרות
בתחרות השתתפו 72 קבוצות. על מספר הקבוצות מכל מדינה הוחלט על בסיס דירוג אופ"א לשנים 1996-2000. מ-15 מדינות השתתפו יותר מנציג אחד:
* 4 - גרמניה, איטליה, ספרד (מהם שני נציגים לא השתתפו בשלבים המוקדמים)
* 3 - אנגליה, צרפת, הולנד (מהם שני נציגים לא השתתפו בשלבים המוקדמים)
* 2 - צ'כיה, יוון, רוסיה (ממדינות אלו מנצחת אליפות המדינה העפילה ישירות לשלב הבתים), נורווגיה, פורטוגל, שווייץ, סקוטלנד, טורקיה, אוסטריה.

גם מחזיקת התואר מהעונה הקודמת באיירן מינכן העפילה ישירות לשלב הבתים.

יתר הקבוצות השתתפו בסיבובים המוקדמים, כאשר חלק מהם העפילו ישירות לסיבוב השני או השלישי. לאחר הסיבובים המוקדמים, הקבוצות חולקו ל-8 בתים. לאחר מכך הוקמו 4 בתים בהם שיחקו 16 קבוצות. מבתים אלו הקבוצות הועלו למשחקי שמינית הגמר (4 מנצחי בתים ו-4 קבוצות שהגיעו למקום השני).

כל המשחקים למעט משחק הגמר היו בשיטת משחק בית ומשחק חוץ לקביעת הקבוצה שתעפיל לשלבי ההמשך. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.

למנצחת במשחק הוענקו שלוש נקודות.

## שלב המוקדמות
### שלב המוקדמות הראשון
הסיבוב הראשון נערך ב-11 ביולי והסיבוב השני נערך ב-18 ביולי 2001.

### שלב המוקדמות השני
הסיבוב הראשון נערך ב-24 וב-25 ביולי והסיבוב השני נערך ב-31 ביולי וב-1 באוגוסט 2001.

### שלב המוקדמות השלישי
הסיבוב הראשון נערך ב-7 וב-8 באוגוסט והסיבוב השני נערך ב-21 וב-22 באוגוסט 2001.

## שלב הבתים הראשון
### הבתים

## שלב הבתים השני

## שלבי הנוקאאוט
### רבע הגמר

### חצי הגמר

### הגמר

## ישראל בתחרות
מכבי חיפה הייתה הקבוצה הישראלית היחידה שהשתתפה באליפות. הקבוצה התחילה בשלב המוקדמות השני בו הודחה על ידי האקה מפינלנד בשל הפסד טכני עקב שיתוף שחקן מושעה (פרשת הפקס).

## קישורים חיצוניים

* 
* עונת 2001/2002 בליגת האלופות באתר אופ"א
* נתוני דירוג המדינות לפי אופ"א

## הערות שוליים

קטגוריה:עונות בליגת האלופות
קטגוריה:תחרויות כדורגל ב-2001
קטגוריה:תחרויות כדורגל ב-2002
קטגוריה:ריאל מדריד
צב נשכן מרכז-אמריקאי

**צב נשכן מרכז-אמריקאי** (שם מדעי: *Chelydra rossignonii*) הוא מין גדול של צב ממשפחת צבים נשכניים מהסוג צב נשכן.

בעבר מין זה היה כלול במין צב נשכן מצוי, אך הופרד ממנו למין עצמאי, דומה לו ביותר. הוא חי באמריקה המרכזית במקסיקו, בבליז, בגואטמלה ובהונדורס בביצות ובנחלים.

צב זה התמעט בטבע ונמצא בסכנת הכחדה.

## קישורים חיצוניים

## הערות שוליים

קטגוריה:צבים נשכניים
קטגוריה:גואטמלה: זוחלים
קטגוריה:הונדורס: זוחלים
קטגוריה:בליז: זוחלים
קטגוריה:פאונת מים מתוקים באמריקה המרכזית
קטגוריה:בעלי חיים שתוארו ב-1868
3C 48

**3C 48** היה הקוואזר הראשון שהתגלה בשנת 1960 בקבוצת הכוכבים משולש על ידי תומאס א. מתאוס אשר גילה את הקוואזר בעזרת אינטרפרומטריה. ג'סה ל. גרינשטיין ותומאס א. מתאוס גילו שהקוואזר בעל הסחה לאדום של 0.367, מה שעשה אותו לאחד מהעצמים בעלי ההסחה לאדום הגדולה ביותר בזמן גילויו. ב-1982 נעשתה מדידה ספקטרוסקופית של הערפילית המקיפה את 3C 48 והתברר שאור הערפילית מתאים לאור הנפלט מגלקסיה עם אותה הסחה לאדום כמו זו של הקוואזר. זו הייתה הראייה המוצקה הראשונה לכך שקוואזרים נמצאים בתוך גלקסיות ומהווים גרעין גלקטי פעיל שלהן.

הקוואזר נמצא במרחק של כ-4.5 מיליארד שנות אור משביל החלב, אבל כאשר האור שמגיע ממנו כיום נוצר, הוא היה במרחק של 3.9 מיליארד שנות אור. גודלו הזוויתי של הקוואזר הוא כחצי שניית קשת מה ששקול לקוטר של כ-9,500 שנות אור - גודל סביר לליבה של גלקסיה.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קוואזרים
קטגוריה:קבוצת הכוכבים משולש
צב נשכן דרום-אמריקאי

**צב נשכן דרום-אמריקאי** (שם מדעי: *Chelydra acutirostris*) הוא מין גדול של צב ממשפחת צבים נשכניים מהסוג צב נשכן.

בעבר מין זה נכלל במין צב נשכן מצוי, אך הופרד ממנו למין עצמאי. הוא חי באמריקה הדרומית וגם במרכזית בביצות ונחלים טרופיים באקוודור, קולומביה, קוסטה ריקה, הונדורס, ניקרגואה ופנמה.

## קישורים חיצוניים

קטגוריה:טקסונים שתוארו בידי וילהלם פטרס
קטגוריה:צבים נשכניים
קטגוריה:אקוודור: זוחלים
קטגוריה:קולומביה: זוחלים
קטגוריה:בעלי חיים שתוארו ב-1862
אנדי פיליפ

**אנדרו מייקל "אנדי" פיליפ** (באנגלית: **Andrew Michael "Andy" Phillip**; 27 במרץ 1922 - 29 באפריל 2001) היה כדורסלן אמריקאי ששיחק במשך 11 עונות בליגת ה-NBA בעמדות הרכז והקלע. ממוצעיו לאורך קריירת ה-NBA עומדים על 9.1 נקודות, 4.4 ריבאונדים ו-5.4 אסיסטים למשחק.

בשנת 1961, כשלוש שנים לאחר פרישתו ממשחק, הוצג פיליפ בהיכל התהילה של הכדורסל.

## השנים המוקדמות
פיליפ נולד בעיר גראניט סיטי שבאילינוי, והוביל בשנת 1940 את קבוצת הכדורסל של "תיכון גראניט סיטי" לאליפות התיכונים של אילינוי. בשנת 1941 החל ללמוד באוניברסיטת אילינוי, ושיחק בקבוצתה במשך 3 שנים עד שגויס לחיל הנחתים האמריקאי. במהלך מלחמת העולם השנייה השתתף כלוטננט ראשון בקרב איוו ג'ימה, ובתום המלחמה חזר לאוניברסיטת אילינוי כדי להשלים את שנת הלימודים האחרונה.

## קריירה מקצועית
### כשחקן
לקראת עונת , השנייה בתולדות ליגת ה-BAA (לימים ה-NBA), חתם פיליפ בקבוצת שיקגו סטאגס. הוא שיחק בשיקגו שלוש עונות, לצד הקלע מקס זסלופסקי, ובכולן העפילה הקבוצה לשלב הפלייאוף. לאחר מכן שיחק בפילדלפיה ווריורס במשך שנתיים, יחד עם פול אריזין וג'ו פולקס, ובשתי העונות הודחו הווריורס בסיבוב הראשון על ידי סירקיוז נשיונלס של דולף שייס. בעונת  הצטרף לפורט ויין פיסטונס, בה חזר לשתף פעולה עם זסלופסקי, בנוסף לכוכבי הקבוצה ג'ורג' יארדלי ולארי פאוסט. בעונת  העפילו הפיסטונס לסדרת גמר ה-NBA, שנגרר למשחק שביעי ומכריע מול סירקיוז נשיונלס. במהלך האחרון של המשחק השביעי, כשקבוצתו בפיגור 92-91, רשם פיליפ איבוד כדור שהכריע למעשה את המשחק והכתיר את הנשיונלס כאלופי ה-NBA. לאחר המשחק האשים יארדלי את פיליפ בכך שמכר את המשחק והפסיד אותו בכוונה תחילה. בעונה הבאה חזרו הפיסטונס לשלב הגמר אך הפסידו בשנית, הפעם לקבוצתו הקודמת של פיליפ - פילדלפיה ווריורס - בתוצאה 4-1.

בעונת  עבר לבוסטון סלטיקס, בה שימש כמחליפם של בוב קוזי וביל שרמן בשתי עמדות הגארד. בסיום אותה עונה זכה פיליפ עם הסלטיקס באליפות ה-NBA הראשונה של המועדון, לאחר שבסדרת הגמר גברו על סנט לואיס הוקס של בוב פטיט וקליף הייגן בתוצאה 4-3. בעונה הבאה, האחרונה בקריירה של פיליפ, שוב נפגשו הסלטיקס וההוקס בשלב הגמר, אך ידה של ההוקס הייתה על העליונה.

לאורך הקריירה נבחר פיליפ 5 פעמים להשתתף במשחק האולסטאר, ונכלל פעמיים בחמישייה השנייה של העונה. בעונות 1951 ו-1952 הוביל את רשימת מוסרי האסיסטים ב-NBA, כשרשם ממוצעים של 6.3 ו-8.2 אסיסטים למשחק, בהתאמה. בכל 11 עונותיו בליגה העפיל לפלייאוף ה-NBA, ובארבע עונותיו האחרונות השתתף גם בסדרת הגמר. בעת פרישתו דורג שני ברשימת מוסרי האסיסטים בתולדות ה-NBA, עם 3,759 אסיסטים בסך הכול (בוב קוזי היה ראשון).

### כמאמן
בעונת  מונה למחליפו של מאמן סנט לואיס אלכס האנום, שעזב את הקבוצה לאחר שהוביל אותה לאליפות ה-NBA בעונה הקודמת. פיליפ אימן את ההוקס ב-10 משחקים בלבד, בהם השיג מאזן 6-4, לפני שהוחלף על ידי אד מקאולי.

ב-29 באפריל 2001 מת פיליפ בביתו שברנצ'ו מיראז', קליפורניה, בגיל 79.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני פילדלפיה ווריורס
קטגוריה:כדורסלני פורט ויין פיסטונס
קטגוריה:כדורסלני בוסטון סלטיקס
קטגוריה:מאמני סנט לואיס הוקס
קטגוריה:חברי היכל התהילה של כדורסל המכללות
קטגוריה:אילינוי: כדורסלנים
קטגוריה:כדורסלני שיקגו סטאגס
קטגוריה:אמריקאים שנולדו ב-1922
קטגוריה:אמריקאים שנפטרו ב-2001
צב אליגטור

**צב אליגטור** (שם מדעי: *Macrochelys*) הוא סוג של צבים ממשפחת צבים נשכניים, המכיל 3 מינים קיימים.

בסוג זה מצוי צב המים המתוקים הגדול ביותר בעולם וכן המין הגדול במשפחה – צב אליגטור מצוי (*Macrochelys temminckii*), אשר מזכיר עם לסתותיו, צווארו הקצר והקשקשים המזדקרים שלו, מראה של אליגטור. הוא אכן טורף מרשים היכול לסגור את לסתותיו במהירות על טרף לא זהיר. בעבר מין זה היה היחיד בסוגו, אך בהמשך הופרדו 2 תת-מינים שלו למינים עצמאיים ועוד 2 מינים מהסוג נכחדו.

## מינים
*צב אליגטור מצוי (*Macrochelys temminckii*)
*צב אליגטור אפלאצ'י (*Macrochelys apalachicolae*)
*צב אליגטור סוואני (*Macrochelys suwanniensis*)
**Macrochelys schmidti*  – נכחד
**Macrochelys auffenbergi* – נכחד

## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי ג'ון אדוארד גריי
קטגוריה:צבים נשכניים
דה רונדה פיינן

**דה רונדה פיינן** () היא רשות מקומית במחוז אוטרכט שבהולנד. 

היישוב כולל את הכפרים אבקאודה, אמסטלהוק, דה הוף, במברוחה, מידרכט, פינקפין, ופרוין, וילניס וכמה כפרים כמו אן דה זואה, אכטבוס וסטוקלרסבורך.

## קישורים חיצוניים

* 

## הערות שוליים

קטגוריה:הולנד: ערים
קטגוריה:אוטרכט (מחוז)
קטגוריה:יישובים שהוקמו ב-1989
חוריי אוברפלאקיי

**חוריי אוברפלאקיי** (בהולנדית: **Goeree-Overflakkee**) הוא אי הדלתה הדרומי ביותר במחוז דרום הולנד שבהולנד. האי מופרד מהאיים פורן פוטן והוקסה וורד על ידי מפרץ הרינגפליט, מהחלק היבשתי של מחוז צפון בראבנט על ידי מפרץ פולקרק ומהאי סכון-דיוולנד על ידי אגם חרפילנגן.

ב-2013 הוכרז האי כרשות מקומית שכוללת ממערב למזרח את הרשויות המקומיות לשעבר של חודרידה, דירקסלנד, מידלהרניס ואוסטפלקה. העיירות הגדולות ביותר בשטח האי הן סומלסדק, מידלהרניס, אודורפ ודירקסלד.

למרות היותו של האי חלק ממחוז דרום הולנד, הנוף והשפה שלו קשורים יותר לזיילנד מאשר להולנד. על האי מדוברים ניבים של השפה הזילנדית.

## קישורים חיצוניים

* 

## הערות שוליים

קטגוריה:הולנד: ערים
קטגוריה:דרום הולנד
קטגוריה:יישובים שהוקמו ב-2013
קטגוריה:הולנד: אזורים
צב אליגטור סוואני

**צב אליגטור סוואני** (שם מדעי: *Macrochelys suwanniensis*) הוא מין של צב מים מתוקים ממשפחת צבים נשכניים מהסוג צב אליגטור.

צב זה נחשב בעבר לתת-מין של צב אליגטור מצוי הגדול והתוקפני, אך הועבר למין עצמאי. הוא מצוי בארצות הברית בנהר סוואני  שבין ג'ורג'יה לפלורידה. הוא מצוי בביצות, נחלים ואזורים רדודים בנהר.

לא נקבע למין זה מצב שימור.
## קישורים חיצוניים

קטגוריה:צבים נשכניים
קטגוריה:ארצות הברית: זוחלים
קטגוריה:בעלי חיים שתוארו ב-2014
ז'קלין גרו

**ז'קלין גרו** (בצרפתית: **Jacqueline Gareau**; נולדה ב-10 במרץ 1953) היא רצה קנדית שזכתה במקום הראשון במרתון בוסטון שנערך ב-21 באפריל 1980. גרו הובילה את הנשים שהשתתפו במרוץ במשך רובו, רק כדי להיווכח שרצה אחרת, רוזי רואיז, הוכרזה כבר כמנצחת כאשר גרו חצתה את קו הסיום. מאוחר יותר נפסל הישגה של רואיז לאחר שהתברר כי היא לא רצה את המסלול לכל אורכו וגרו הוכרזה כמנצחת במסיבת עיתונאים מיוחדת שבוע לאחר מכן. הזמן שבו סיימה גרו את המרוץ ב-1980 היה 2:34:28 שעות, שיא ריצת המרתון של בוסטון לנשים באותה עת.

גרו ורואיז נפגשו שנתיים לאחר מכן במסגרת ההכנות לריצת 10,000 מטרים במיאמי, פלורידה. הפגישה הייתה קצרה ורואיז סירבה (כפי שהיא סירבה עד יומה האחרון) להודות בכך שהיא לא הייתה המנצחת במרתון של 1980.

בשנת 1984, השתתפה במרתון אולימפיאדת לוס אנג'לס אולם לא סיימה את המירוץ.

גרו שמשה כראש הטקס ("גראנד מרשל") במרתון בוסטון של שנת 2005. בטקס מיוחד שחזרה את סיום הריצה משנת 1980, ובזו הפעם התאפשר לה לקרוע בגופה את סרט הנייר (אותו קורע המנצח במרתון). היא נישאה למאמנה לשעבר, ז'יל לפיר, בנקאי ממונטריאול. בנה, יאניק לפיר, עוסק בסקי נורדי.

## קישורים חיצוניים

* 

* 
* Scott Leitch, Jacqueline Gareau: The Boston Marathon, the Rosie Ruiz scandal and a lifetime of running, Canadian Running Magazine, April 29th, 2015
* 

## הערות שוליים

קטגוריה:קנדיות שנולדו ב-1953
קטגוריה:קנדים שנולדו ב-1953
קטגוריה:רצות מרתון
קטגוריה:אתלטיות אולימפיות קנדיות
קטגוריה:אתלטיות באולימפיאדת לוס אנג'לס (1984)
מלכי דבלין

**מלכי דבלין** היו השליטים של ממלכת דבלין, שהתקיימה בשנים 839–1171. הממלכה נוסדה בשנת 839 על ידי הוויקינגים הנורווגים שפלשו לאירלנד בהנהגתו של תורגסט, והוא נהפך למלך דבלין הראשון. תורגסט נהרג ב-845 וגם ממלכתו הפסיקה להתקיים.

הממלכה הוקמה מחדש ב-853, אחרי פלישה נורווגית נוספת, בהובלת אחד הבנים של מלך נורווגיה – אולאף. בשנת 863 הוא העביר את השליטה בממלכה לאחים שלו. אחד מהם – איוואר – הוא אבי שושלת אי אימאר, ששלטה בממלכה עד אמצע המאה ה-11 (מלבד השנים 902–917, שבהן הממלכה לא התקיימה בגלל גלותם של המתיישבים הנורדים – אחרי גירושם על ידי אירים מממלכת לנסטר).

מהמחצית השנייה של המאה ה-11, כתוצאה מהיחלשותה המדינית של הממלכה, רוב מלכיה היו נציגי השושלות של ממלכות איריות. מלכים אלה היו, בדרך כלל, משושלת אי כיינסלייג ששלטה בלנסטר השכנה או משושלת או בריאין ששלטה במנסטר. מלבד הממלכות האיריות, מספר פעמים, מלכי דבלין הגיעו מממלכת האיים (ממלכה, שאיחדה את האי מאן שבים האירי ואיים לחופה המערבי של סקוטלנד). ממלכת האיים, בדומה לדבלין, הייתה נורדית-גאלית  (אוכלוסיית המתיישבים הנורדית התמזגה בהן, עם הזמן, בגאלים המקומיים). בראשית המאה ה-12, בדבלין מלך לתקופה קצרה גם מגנוס השלישי, מלך נורווגיה.

בשלושת העשורים האחרונים לקיומה, הממלכה נשלטה בדרך כלל על ידי מלכים משושלת מיק טורקייל – שני דורות של משפחה נורדית-גאלית מקומית. עם זאת, הם היו כפופים למלך לנסטר דיארמייט מאק מורכאדה, שאף שלט בדבלין בשנים 1162–1166 – אחרי שהדיח את המלך המקומי אסקאל מאק ראגנייל. בגלל עוינות זו, ב-1166 אסקאל עזר לאויביו האירים של דיארמייט לגרשו מהאי, למרות שהאחרון כבר היה מודח מכס המלכות של לנסטר.

דיארמייט חזר לאירלנד עם בני ברית ושכירי חרב נורמנים מאנגליה, שעזרו לו להשיב את השליטה בלנסטר ובשנת 1170 גם כבשו את דבלין. הוא היה המלך האחרון של דבלין עד מותו ב-1171, אם כי ייתכן, שלמעשה שלטו בה כבר הכובשים הנורמנים. אחרי מותו, הם הכפיפו את שטח ממלכת דבלין לריבונותו של מלכם – מלך אנגליה, הנרי השני.

ממלכת דבלין לא התקיימה בשנים 845–853, בעקבות מותו של תורגסט ותבוסותיהם הצבאיות של הוויקינגים מול האירים

ממלכת דבלין לא התקיימה בשנים 902–917, בעקבות גירושם של הוויקינגים מדבלין

קטגוריה:אירלנד: היסטוריה
בית החלונות

**בית החלונות** הוא בית משותף ברחוב הע"ח שבשכונת מוסררה בירושלים. הבית נבנה בשנת 1911, ככל הנראה, כמו יתר השכונה, בידי ערבים ירושלמים בני המעמד הגבוה. יחודו של הבית בחזיתו האחורית, המאופיינת בפיזור של חלונות רבים במיקומים ובגדלים שונים. הבית מחולק לשני אגפים סימטריים וכלל ארבע דירות שנבנו במתכונת ה"ליוואן" - חדר מרכזי אליו פונים שאר חדרי הבית, שהייתה אופיינית לבנייה הערבית בתקופה העות'מאנית. בחזיתו הקדמית היה הבית דו קומתי ובחלקו האחורי הוא רב מפלסי, מה שהכתיב את סידור החלונות הייחודי.

משנת 1998 פועל בקומת הקרקע של הבניין "בית הספר למוזיקה מן המזרח". בשנת 2002 נוספה לבניין קומה, במתכונת אדריכלית שונה מזו של הקומות התחתונות, אך בנסיגה מקו הבניין, כך שחזיתו הישנה של הבניין נשמרה.

מאחורי הבניין רחבה המכונה "כיכר עצי הזית", בתכנון האדריכל יונתן שילוני.

## ראו גם
* חצר שטרויס
* היציאה מן החומות
* המתחם הצרפתי בירושלים

## לקריאה נוספת
*דוד קרויאנקר, **פתחים בירושלים - שערים, דלתות, חלונות וסורגים**, הוצאת זמורה ביתן, תל אביב 1987
*דוד קרויאנקר, **רחוב הנביאים, שכונת החבשים ושכונת מוסררה**, הוצאת כתר ויד בן צבי, ירושלים 2000

קטגוריה:מוסררה
קטגוריה:ירושלים: מבנים
החלונות
ואליסיאנית

**ואליסיאנית** או **אובאית** (**Fakaʻuvea**) היא שפה פולינזית המדוברת בוואליס (הידוע גם בשם אובאה). השפה ידועה גם בשם **אובאית מזרחית** מכיוון שקיים אי בקלדוניה החדשה הנושא את השם אובאה גם הוא ושם קיימת השפה אובאית מערבית.

ישנו קשר מיוחד בין השפה הוואליסיאנית לבין השפה הטונגאית; לוואליסיאנית יש גם קשרים נוספים לשפות אוסטרונזיות נוספות, אך זהו הקשר ההדוק ביותר. זאת מכיוון שהשפה הטונגאית הפכה לעגה של הילידים הוואליסיאנים החל מפלישת שושלת טואי טונגה לוואליס וגל הגירה של טונגאים למדינה, ואילך.

קטגוריה:פולינזיה
קטגוריה:שפות אוסטרונזיות
קטגוריה:ואליס ופוטונה
מאריס בישופס

**מאריס בישופס** (בלטבית: **Maris Bishofs**; נולד ב-11 ביוני 1939) הוא צייר ומאייר לטבי-ישראלי.

## ביוגרפיה
מאריס בישופס, יליד ריגה, למד בשנים 1959–1965 באקדמיה הלטבית לאמנות, וקיבל תעודה בעיצוב פנים. בשנים 1966–1972 התגורר במוסקבה ועסק באיור ספרים. ב-1972 עלה לישראל עם משפחתו. איורים וקריקטורות שיצר התפרסמו בכתבי עת ובעיתונים, ובהם "ידיעות אחרונות", "הארץ", "וושינגטון פוסט" ו"ליברסיון". תערוכות יחיד שלו במוזיאון ישראל, במוזיאון תל אביב לאמנות ועוד.

בשנת 1978 יצא לאור ספרו הראשון, "The Exhibition". בשנת 1982 יצא לאור בהוצאת הקיבוץ המאוחד ספר האיורים שלו, "פגישות" (עם הקדמה מאת עמוס קינן), ובשנת 1984 יצא לאור באותה הוצאה ספרו "מיני מינים", ובו קריקטורות בנושא מיניות.

בתחילת שנות ה-80 היגר מישראל לפריז, ובשנת 1984 עבר להתגורר בניו יורק, שם יצאו לאור ספריו "Feisty Virginia Woolf" (1985), "The Alien Diaries" (1986), "Soho" (1988). איוריו התפרסמו בעיתונים ובכתבי עת בולטים, ובהם "הניו יורק טיימס", "וול סטריט ג'ורנל", "טיים מגזין", "וילג' ווייס" ועוד.

ב-2003 חזר ללטביה, שם הופיע איור יומי שלו בעיתון Diena, ויצאו לאור עוד שלושה ספרים שלו, "לטביה שלי", "לטביה שלי, עוד" ו-"213".

## קישורים חיצוניים

* 

* יגאל זורע, פגישה מחודשת  לאן נעלם מאריס בישופס? וגם הרהורים על מוגבלות כוחו של גוגל ו-וויקיפדיה, בבלוג "קווים ונקודות", 1 בפברואר 2013
* , באתר של משרד החוץ הלטבי 
* 

## הערות שוליים

קטגוריה:ציירים ישראלים
קטגוריה:מאיירים ישראלים
קטגוריה:ישראלים ילידי לטביה
קטגוריה:עולים בשנות ה-1970
קטגוריה:מהגרים מישראל לארצות הברית
קטגוריה:ישראלים שנולדו ב-1939
קניון חולון

שמאל|ממוזער|250px|הקניון מבחוץ
ממוזער|250px|שמאל|מראה בתוך הקניון
ממוזער|250px|שמאל|מראה בתוך הקניון
ממוזער|250px|שמאל|חניון הגג, שאינו פעיל עוד
**קניון חולון** הוא מרכז קניות מקורה אשר נמצא ברחוב גולדה מאיר בחולון.

## היסטוריה
הקניון נפתח בשנת 1998 על ידי חברת IC ונרכש על ידי קבוצת עזריאלי בשנת 2000 עם רכישת חברת IC.

בתחילת שנות ה-2000 נסגר סניף היפרנטו שהיה בקניון ובמקומו נפתח סופרמרקט של שופרסל.

בשנת 2006 נסגרו הום סנטר ומשחקייה שכללה מתנפחים שהיו בקומה 2- לצורך בניית שדרת חנויות חדשה והנגשת כל חלקי הקומה. בזמן בו הום סנטר והמשחקייה פעלו קומה 2- הייתה מפוצלת לשני חלקים כאשר החלק צפוני של הקומה אינו היה נגיש לנכים כיוון שהמעליות הובילו לחלק השני של הקומה שממנו הייתה את הגישה לחניון. בניית שדרת החנויות הסתיימה ב-2007 ועם בניית השדרה, הקומה שופצה.
בשנת 2008 נסגר קולנוע גלובוס, אשר כלל 6 אולמות שהיה הקולנוע היחיד בחולון ובמקומו נפתחה חנות של המשביר לצרכן.

בשנת 2012 חנות אופיס דיפו בקניון נסגרה ובמקומה נפתחה חנות טויס אר אס. באותה שנה נפתחה בקומת הגג משחקיית "פעלטון סיטי" אך נסגרה לאחר שלוש שנות פעילות, בסוף 2015.

במהלך השנים נפתחו ונסגרו בחלק המקורה הקטן של קומת הגג באזור שמעל הכיכר המרכזית כ-4 עסקים שרובם היו מתחום הרהיטים. לרוב חלק זה היה בשימוש על ידי עסקים אלו כאולם תצוגה אך כיום משרדי הנהלת הקניון שוכנים במקום מאז 2017 לצד חדר כושר מרשת פרופיט.

### בעשור השני של המאה ה-21
שטחו המסחרי של הקניון מורכב משלוש קומות מסחר על שטח של 15,500 מטרים רבועים שבו נמצאות כ-100 חנויות. הקניון כולל 3 עוגנים: זארה, המשביר לצרכן וסופרמקרט שופרסל דיל. זארה היא החנות היחידה בקניון הכוללת 2 קומות. בקומה העליונה ישנו מתחם מזון מהיר הכולל כ 5 מסעדות מזון מהיר. בקניון ישנו גם סניף בנק של מזרחי טפחות, מרכז בריאות הילד של כללית ותופרת.

לקניון צמוד חניון מקורה בן שבע קומות הכולל כ-1000 מקומות חניה. קומת הגג בחניון אינה פעילה.

בסוף שנת 2016 שופצו שלוש מקומות החניון מתוך שבע, ובשנת 2019 החל שיפוץ שאר הקניון.

## קישורים חיצוניים

* Holon.Azrieli.com - אתר האינטרנט של המרכז המסחרי

## הערות שוליים

קטגוריה:חולון: מבנים
קטגוריה:קניוני עזריאלי
קטגוריה:חולון: כלכלה
אלכסנדר החמישי, מלך מוקדון

**אלכסנדר החמישי** (ביוונית: **Ἀλέξανδρος Εʹ**; ? - 294 לפנה"ס) היה מלך מוקדון, בנו של קסנדרוס.

## ביוגרפיה
אלכסנדר היה בנו של הדיאדוך קסנדרוס, בנו של המצביא אנטיפטרוס. אמו הייתה תסלוניקה ממוקדון, שהייתה אחותו למחצה של אלכסנדר הגדול ובתו של פיליפוס השני, מלך מוקדון. היו לו שני אחים גדולים: פיליפוס הרביעי ואנטיפטרוס הראשון. אלכסנדר היה נשוי לליסנדרה, בתם של תלמי הראשון ואורידיקה, ולמעשה בת דודתו.

אלכסנדר נולד בתקופה קשה עבור מוקדון. אלכסנדר הגדול מת ללא יורש פוטנציאלי, ומצביאיו קרעו לגזרים את האימפריה שלו (מלחמות הדיאדוכים). אביו, קסנדרוס, זכה בכתר מוקדון לאחר מלחמה נגד פוליפרכון. קסנדרוס מת בשנת 297 לפנה"ס, ובאופן טבעי, פיליפוס הבכור עלה לשלטון. פיליפוס מת ממחלה זמן קצר לאחר מכן, ואנטיפטרוס, שיהיה הבא בתור, ציפה לרשת את הכתר כמובן מאליו. אלא שאמם, תסלוניקה, שחיבבה במיוחד את אלכסנדר החמישי שהיה בן הזקונים שלה, לחצה עליו ששניהם ימשלו במשותף. אנטיפטרוס הסכים בתחילה, אולם נפגע מאוד מהיחס של אמו ורצח אותה.

אלכסנדר הבין שהוא הבא בתור, והזעיק במהירות לעזרתו שני מצביאים שהחלו להתבלט: פירוס, ודמטריוס פוליורקטס. לטענת פלוטרכוס, פירוס הגיע ראשון ובתמורה לחבלי ארץ שסיפח לשלטונו העניש את אנטיפטרוס. בהמשך, הדיאדוך ליסימכוס, שתמך באנטיפטרוס, שלח אל פירוס מכתב מזויף, שנשלח כביכול מתלמי הראשון מלך מצרים. במכתב מפציר תלמי בפירוס לסייע לאנטיפטרוס. עם זאת, פירוס זיהה שמדובר בזיוף.

במקביל, דמטריוס, אשר היה עסוק בהשתלטות על קרקע שאבדה לו בפלופונסוס, נטש את השקעתו ופנה למוקדון. כשהגיע למוקדון גילה שפירוס כבר סיים את העבודה. אלכסנדר, עצבני ומובך, מיהר חיש-קל לקבל את פניו של דמטריוס שהופיע לפתע בראש צבא חמוש כה קרוב למוקדון. הוא הודה לו על הטירחה והציע ללוותו כאורח כבוד בדרכו חזרה. דמטריוס חשש מאלכסנדר, ואף קיבל הודעה שאלכסנדר מנסה ללא הרף להתנקש בחייו. על כן דמטריוס אמר לאלכסנדר שעניינים דחופים מאלצים אותו לעזוב את מוקדון מוקדם מהצפוי. אלכסנדר שמח על כך, וליווה את דמטריוס עוד כברת דרך. הייתה זו טעות גורלית, אלכסנדר נרצח בהוראת דמטריוס. עם זאת, מפאוסניאס ניתן להבין שדמטריוס הוא זה שהעניק עזרה לאלכסנדר, "אולם נראה שהוא מצא רוצח ולא בן ברית" כלשונו. כך או כך, המוקדונים המבוהלים הכתירו את דמטריוס כמלכם, והשושלת שלו עתידה הייתה למשול במוקדון עד סופה של הממלכה.

## הערות שוליים

קטגוריה:יוונים הלניסטיים
קטגוריה:מלכי מוקדון
קטגוריה:אישים שחיו במאה ה-3 לפנה"ס
פולי אדמס

**פולין "פולי" אדמס** (באנגלית: **Pauline "Polly" Adams**; נולדה ב-27 באוגוסט 1939) היא שחקנית אנגלייה הידועה מהופעותיה בתיאטרון באנגליה ובארצות הברית, ומהופעתה בתפקיד גברת בראון בסדרת הטלוויזיה "Just William".

הופעת הבכורה שלה בברודוויי הייתה בשנת 1975 בתפקיד גרייס הרקאוויי בהפקה מחודשת עטורת השבחים של המחזה "London Assurance". על תפקיד זה הייתה אדמס מועמדת לפרס דרמה דסק . עוד שיחקה בברודוויי במחזה "Zalmen or The Madness of God" ובמחזה "Bedroom farce".

## ביוגרפיה
אדמס נולדה בצ'יצ'סטר שבמחוז סאסקס. היא הופיעה בהפקות שונות בתיאטראות בלונדון כמו ה"אולד ויק", להקת התיאטרון של אוקספורד, תיאטרון המפסטד, התיאטרון המלכותי הלאומי, תיאטרון גריניץ', תיאטרון היימרקט, ליריק המרסמית, תיאטרון הגלוב, תיאטרון קווינס, תיאטרון פיקדילי, תיאטרון סבוי והלהקה השייקספירית המלכותית.

בין השאר הופיעה אדמס במחזות "The Chiltern Hundreds" מאת ויליאם דאגלס-יום, "Time and the Conways" מאת ג'. ב. פריסטלי, "חודש בכפר" מאת טורגנייב, "פיגמליון", "'Tis Pity She's a Whore" מאת ג'ון פורד, "A Small Family Business" מאת אלן אייקבורן, "Tons of Money" מאת ויל אוונס וארתור ולנטיין, "Plunder" מאת בן טרוורס, "The Philanderer", "רביזור", "Benefactors" מאת מייקל פריין, "הדבר האמיתי" מאת טום סטופארד, "Present Laughter" מאת נואל קאוורד, "חשיבותה של רצינות", "Hay Fever", "הסוחר מוונציה", "Private Lives" מאת קאוורד, "The Complaisant Lover" מאת גרהם גרין והמחזה "Relatively Speaking" מאת אייקבורן.

אדמס שיחקה בטלוויזיה בבריטניה והופיעה בתוכניות כמו "סיפורי המסתורין של רות' רנדל", "צל של ספק", הסדרה "רק ויליאם", במיני-סדרה "The Cinder Path", בפרק "רצח בבית הכומר" מסדרת סרטי מיס מארפל על פי ספריה של אגאתה כריסטי, בסדרת הדרמה התקופתית "על אדונים ומשרתים", בסדרה "The First Churchills", בעיבוד לרומן "שלל פוינטון" ובסדרה "גאווה ודעה קדומה" עיבוד לרומן מאת ג'יין אוסטן. בקולנוע שיחקה בסרטים "Kisna" וב-"A Woman of the North".

### חיים אישיים
בנותיה של אדמס סוזאנה וקרוליין הרקר הן שחקניות. אדמס גילמה את הדמות של ג'יין בנט בסדרת הטלוויזיה "גאווה ודעה קדומה" משנת 1967, ובתה סוזאנה שיחקה באותו תפקיד בסדרה באותו שם משנת 1995. אדמס גרה באיצ'נור .

## פילמוגרפיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1939
קטגוריה:בריטים שנולדו ב-1939
טבעון צפון-אמריקאי

**טבעון צפון-אמריקאי** (שם מדעי: *Rhineura floridana*) הוא המין היחיד החי במשפחת הרינאוריים שבקבוצת הטבעונים, ומצוי בטבע רק בפלורידה.

## מאפיינים
הטבעון מכיר במראהו תולעת ורודה וגדולה. אורכו 18–30 ס"מ, הוא בעל לסתות קטנות וראש מעובה העוזר לו להתחפר מתחת לקרקע. הוא חסר עיניים וחסר רגליים והעור שלו ורדרד ונטול קשקשים.

הטבעון חי בין החולות או שכבות העלים שעל הקרקע במישורי פלורידה. הם חיים רוב הזמן מתחת לקרקע, מוגנים מטורפים, אך יוצאים בעת ירידת גשמים. הם ניזונים מטרף הכולל חרקים ושלשולים וכל יצור קטן שהם מצליחים לתפוס. הם מתרבים באמצעות הטלת ביצים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1859
קטגוריה:טקסונים שתוארו בידי ספנסר פולרטון ברד
קטגוריה:טבעונים (זוחלים)
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:פלורידה: מינים אנדמיים
קטגוריה:ארצות הברית: זוחלים
בליניים

**בליניים** (שם מדעי: **Blanidae**) היא משפחה של קשקשאים מקבוצת הטבעונים. בה סוג אחד - **טבעון** (*Blanus*) בו 7 מינים.

בני הסוג הם זוחלים קטנים המזכירים תולעת גדולה, עם קשקשים דמויי טבעות ועור חשוף. הם בעלי עיניים קטנות או בכלל לא וחיים מתחת לאדמה או לרקבובית עלים באגן הים התיכון, בעיקר באירופה ובצפון אפריקה. הלסתות שלהם מפותחות ו2 השיניים העליונות חדות ומזכירות ניבים.

## מינים
*Blanus alexandri
*Blanus aporus
*Blanus cinereus
*Blanus mariae
*Blanus mendezi - נכחד
*Blanus mettetali
*Blanus strauchi
*Blanus tingitanus

## קישורים חיצוניים

קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:טבעונים (זוחלים)
עיט נצי

**עיט נצי** (שם מדעי: *Spizaetus*) הוא סוג של עופות דורסים גדולים ממשפחת הנציים החיים באמריקה הדרומית. העיטים הנציים הם מינים של עיטים המזכירים מעט נצים ויודעים לעוף ולתמרן בתוך יערות הגשם הטרופיים בהם הם חיים. אורכם הממוצע 55–75 ס"מ והם בעלי ציצה על ראשם, כסות נוצות כהה מעט וזנב ארוך.

הם ניזונים מטרף של יונקים קטנים, קופים, עופות שונים, לטאות ונחשים וגם אוכלים נבלות. הם בונים קן בין ענפי העצים ומטילים 2–3 גוזלים רעבתנים.

## מינים
**Spizaetus tyrannus*
**Spizaetus melanoleucus*
*עיט נצי אורמטי (*Spizaetus ornatus*)
**Spizaetus isidori*

בעבר היו בסוג גם המין האפריקני עיט קסיני (*Aquila africana*) והסוג עיט נצי טרופי (*Nisaetus*) – שדומה מאוד לסוג אך חי רק בדרום-מזרח אסיה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:עיטים
סאול ניגס

**סַאוּל נִיגֶס אסקלפס** (בספרדית: **Saúl Ñíguez Esclápez**; נולד ב-21 בנובמבר 1994 באלש שבספרד) הוא כדורגלן ספרדי המשחק בעמדת הקשר בפלמנגו מליגת העל הברזילאית.

## קריירה
סאול נולד וגדל בעיר אלש, ממנה עבר יחד עם משפחתו למדריד. בשנת 2006 הצטרף למחלקת הנוער של ריאל מדריד כשבשנת 2008 הוא עבר לשחק במחלקת הנוער של היריבה העירונית אתלטיקו. בעונת 2010/11 ערך את הופעת הבכורה הרשמית שלו במדי אתלטיקו מדריד ג' בליגה הספרדית השלישית. ב-10 באפריל 2011 כבש את שער הבכורה שלו במדי אתלטיקו בניצחון 1–3 על אקסטרמדורה. בקיץ 2011 נמנה לראשונה לסגל אתלטיקו מדריד לאימוני קדם העונה.

ב-8 במרץ 2012, כשהוא בן 17 ו-108 ימים, ערך את הופעת הבכורה הרשמית שלו במדי הקבוצה הראשונה של אתלטיקו מדריד כששיחק שש דקות בניצחון אתלטיקו 1–3 על בשיקטש במסגרת הליגה האירופית. ב-20 במרץ רשם את הופעתו השנייה במדי הקבוצה הראשונה של אתלטיקו כשעלה כמחליף במשחק במסגרת הליגה האירופית נגד הפועל תל אביב. שלושה ימים לאחר מכן כבש צמד שערים בניצחון אתלטיקו מדריד ב' על ריאל מדריד ב' בדרבי בין קבוצות המילואים של העיר מדריד.

את הופעת הבכורה שלו בלה ליגה ערך ב-21 באפריל 2013, כשעלה כמחליף בניצחון אתלטיקו 0–1 על סביליה. ב-4 במאי עלה שוב מהספסל בתיקו 0-0 של אתלטיקו נגד דפורטיבו לה קורוניה. ב-21 ביולי 2013 הושאל לעונה אחת לראיו ואיקאנו. במהלך העונה רשם 34 הופעות ליגה וכבש שני שערים. ב-7 בפברואר 2015 עלה כמחליף וכבש את השער השני של אתלטיקו מדריד בניצחון 0–4 על ריאל מדריד בדרבי. החל מעונת 2015/16, עם פציעתם של מאריו סוארס וטיאגו מנדס, הפך סאול לאחד השחקנים החשובים בקישור של אתלטיקו מדריד.

ב-27 באפריל 2016 כבש את שער הניצחון של אתלטיקו מדריד על באיירן מינכן במשחק הראשון בשלב חצי גמר ליגת האלופות.

ב-31 באוגוסט 2021 הושאל לצ'לסי תמורת חמישה מיליון אירו למשך שנה עם אפשרות לרכישה.

ב-15 ביולי 2024 הושאל לסביליה לעונה אחת.

## קריירה בינלאומית
סאול שיחק בכל נבחרות הילדים והנוער של ספרד. ב-26 במאי 2016 זומן לסגל הנבחרת הבוגרת של ספרד למשחק ידידות נגד קוסטה ריקה ולסגל ספרד למשחק מוקדמות יורו 2016 מול בלארוס אך לא זכה לדקות משחק. ב-1 בספטמבר 2016 ערך את הופעתו הבכורה בנבחרת, כשעלה כמחליף בניצחון 0–2 על .

## חיים אישיים
סאול מגיע ממשפחה של שחקני כדורגל. אביו, חוסה אנטוניו ניגס, הוא שחקן עבר ספרדי ששיחק בעמדת החלוץ באלצ'ה. אחיו של סאול, ג'ונתן וארון הם שחקני כדורגל גם כן.

## תארים
;אתלטיקו מדריד
* הליגה האירופית: , 
* גביע המלך הספרדי: 
* הסופר קאפ האירופי: 
* הסופר קאפ הספרדי: 2014
*אליפות ספרד: 2020/2021

;צ'לסי
*גביע העולם למועדונים: 2021

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:אלש: כדורגלנים
קטגוריה:כדורגלני אתלטיקו מדריד
קטגוריה:כדורגלני ראיו ואייקאנו
קטגוריה:כדורגלני צ'לסי
קטגוריה:כדורגלני סביליה
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:כדורגלני מונדיאל 2018
קטגוריה:ספרדים שנולדו ב-1994
TN J0924-2201

**TN J0924-2201** היא גלקסיית הרדיו השנייה במרחקה הרב ביותר שהתגלתה עד כה, אחרי גלקסיית HD1. הגלקסיה התגלתה בשנת 1999 על ידי ויל ואן בראוגל. על פי מדידת ההסחה לאדום של ספקטרום הגלקסיה, היא מתרחקת במהירות של כ-285,000 ק"מ בשנייה, קרוב ל-95% ממהירות האור.

## קישורים חיצוניים
* 

## הערות שוליים

קטגוריה:קבוצת הכוכבים נחש מים
קטגוריה:גלקסיות רחוקות
קטגוריה:גלקסיות רדיו
גולזרילאל נאנדה

**גולזרילאל נאנדה** (באנגלית: **Gulzarilal Nanda**; 4 ביולי 1898 – 15 בינואר 1998) היה פוליטיקאי וכלכלן הודי שהתמחה בדיני עבודה. היה ממלא מקום ראש ממשלת הודו במשך שתי תקופות קצרות, בעקבות מותם של ג'ווהרלל נהרו ב-1964 ולאל בהאדור שסטרי ב-1966. שתי תקופות כהונתו תמו לאחר שמפלגת הקונגרס הלאומי ההודי בחרה בראש הממשלה החדש.

## ביוגרפיה
נאנדה נולד ב-4 ביולי בסיאלקוט בפנג'אב שבהודו הבריטית (היום בפנג'אב בפקיסטן).

נאנדה למד בלאהור, אגרה ואללאהבאד, וחקר סוגיות עבודה באוניברסיטת אללהאבאד ב-1920–1921, קודם מינויו לפרופסור במכללה הלאומית בבומביי.

נאנדה השתתף בתנועת העצמאות ההודית, ונעצר פעמיים בעקבות השתתפות במרי אזרחי.

## קריירה פוליטית
נאנדה נבחר לאספה המחוקקת של בומביי ב-1937, וכיהן במספר תפקידים. לאחר עצמאות הודו, הצטרף לממשלת הודו ב-1951, ונבחר ללוק סבהה בבחירות באותה שנה. הוא כהן בתפקידים שרי שונים עד 1971, ביניהם שר הפנים (1963–1966).

לאחר מות ג'ווהרלל נהרו במאי 1964 שימש נאנדה כממלא מקום ראש ממשלת הודו במשך שבועיים, ושוב לאחר מות לאל בהאדור שסטרי ב-1966. ב-1964 שימש גם כממלא מקום שר החוץ, תפקיד בו החזיק נהרו.

## פרסים והוקרה
בשנת 1997 הוא זכה בעיטור בהרט רטנה - העיטור האזרחי הגבוה ביותר.

## לקריאה נוספת

* Promilla Kalhan, **[https://books.google.co.il/books?id=KuhcRfddkQMC Gulzarilal Nanda: A Life in the Service of the People]**, Allied Publishers, 1997


## קישורים חיצוניים

* ביוגרפיה של נאנדה באתר IloveIndia.com
* 

## הערות שוליים

קטגוריה:ראשי ממשלת הודו
קטגוריה:גוג'ראט
קטגוריה:חברי הלוק סבהה
קטגוריה:שרי החוץ של הודו
קטגוריה:שרי הפנים של הודו
קטגוריה:שרי ממשלות ג'ווהרלל נהרו
קטגוריה:שרי ממשלת לאל בהדור שסטרי
קטגוריה:שרי ממשלות אינדירה גנדי
קטגוריה:חברי הקונגרס הלאומי ההודי
קטגוריה:ילידי 1898
קטגוריה:נפטרים ב-1998
קדדיים

**קדדיים** או **טבעונים קובנים** (שם מדעי: *Cadeidae*), היא משפחה של טבעונים בעלת סוג אחד ובו 2 מינים, החיים בקובה. הקדדיים הם זוחלים מוארכים חסרי רגליים ובעלי עיניים קטנות, החיים מתחת לאדמה או פסולת העלים של יערות האי קובה. הם בעל ראש קשוח ולסתות חלשות. הם ניזונים בעיקר מחסרי חוליות.

## מיון
*משפחה קדדיים (Cadeidae)
**סוג **טבעון קובני** (Cadea)
***מין Cadea palirostrata
***מין Cadea blanoides

## קישורים חיצוניים

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון אדוארד גריי
קטגוריה:טבעונים (זוחלים)
ת'יאו ראטליף

**ת'יאופאלוס קרטיס "ת'יאו" ראטליף** (באנגלית: **Theophalus Curtis "Theo" Ratliff**; נולד ב-17 באפריל 1973) הוא כדורסלן עבר אמריקאי ששיחק במשך 16 עונות בליגת ה-NBA, לרוב בעמדת הסנטר. ממוצעיו לאורך קריירת ה-NBA עומדים על 7.2 נקודות, 5.7 ריבאונדים ו-2.4 חסימות למשחק. בשיאו היה אחד החוסמים הטובים בליגה, והוביל את ה-NBA בממוצע חסימות בעונות ,  ו-. בעת פרישתו בשנת 2011 דורג במקום ה-13 בתולדות ה-NBA בממוצע חסימות למשחק בקריירה.

## ביוגרפיה
ראטליף נולד וגדל בעיר דמופוליס שבאלבמה, ושיחק כדורסל מכללות באוניברסיטת ויומינג בין 1991 ל-1995. לאורך תקופתו באוניברסיטה חסם ראטליף שיא מועדון של 425 פעמים.

ראטליף נבחר בבחירה ה-18 בדראפט ה-NBA לשנת 1995 על ידי דטרויט פיסטונס. אחרי שנתיים וחצי בדטרויט נשלח לפילדלפיה 76', בטרייד שהעביר לדטרויט את הכוכב הצעיר ג'רי סטקהאוס. בפילדלפיה, תחת המאמן לארי בראון, הפך ראטליף לשחקן חמישייה קבוע ועזר לקבוצה להעפיל לחצי גמר המזרח בעונות  ו-. בעונת  נבחר להשתתף במשחק האולסטאר לאחר שהעמיד ממוצעי שיא של 12.4 נקודות, 8.3 ריבאונדים ו-3.7 חסימות למשחק, אך לא לקח חלק במשחק עצמו בשל פציעה. מיד אחרי משחק האולסטאר הועבר ראטליף בטרייד לאטלנטה הוקס, בתמורה לסנטר הגנתי אחר - דיקמבה מוטומבו. פילדלפיה העפילה בסיום אותה עונה לגמר ה-NBA, והפסידה ללוס אנג'לס לייקרס בתוצאה 1–4. ראטליף הפצוע לא שיחק עבור ההוקס במהלך אותה עונה, ובעונה הבאה השתתף בשלושה משחקים בלבד.

בעונת  חזר לכשירות והמשיך לשמש כשחקן חמישייה, לצד כוכבי הקבוצה ג'ייסון טרי, גלן רובינסון ושריף עבדור-רחים. במהלך עונת  נשלח בטרייד לפורטלנד טרייל בלייזרס, יחד עם עבדור-רחים, בתמורה לראשיד וולאס ווסלי פרסון. באותה עונה היה "מלך החסימות של ה-NBA" בפעם השלישית והאחרונה בקריירה, כשחסם 3.6 פעמים בממוצע למשחק, ונבחר בפעם השנייה לחמישיית ההגנה השנייה של העונה. בסיום העונה חתם על הארכת חוזה בפורטלנד ל-3 עונות נוספות, עבור כ-11.7 מיליון דולר לעונה.

בעונות הבאות איבד ראטליף את מקומו בחמישייה הפותחת, והועבר בסוף עונת  לבוסטון סלטיקס. פציעה נוספת הגבילה את ראטליף לקחת חלק ב-2 משחקים בלבד במדי הסלטיקס, ובסיום העונה הוא נשלח בטרייד למינסוטה טימברוולבס, יד עם אל ג'פרסון, ראיין גומס, ג'רלד גרין, סבסטיאן טלפייר ושתי בחירות דראפט עתידיות, בתמורה לכוכב הקבוצה קווין גארנט. לאחר 10 משחקים עם הטימברוולבס נופה ראטליף מהקבוצה וחתם בדטרויט פיסטונס עד סיום העונה. בפיסטונס תפקד כמחליפו מהספסל של ראשיד וולאס, והעפיל עם הקבוצה לשלב גמר המזרח בו הפסידו לבוסטון בתוצאה 2–4. בשלוש העונות הבאות שיחק עבור פילדלפיה 76', סן אנטוניו ספרס, שארלוט בובקאטס ולוס אנג'לס לייקרס, ובדצמבר 2011 הודיע על פרישה ממשחק, בגיל 37.

## קישורים חיצוניים

* סטטיסטיקות הקריירה ב-NBA, באתר Basketball-reference.com

## הערות שוליים

קטגוריה:אמריקאים ילידי אלבמה
קטגוריה:כדורסלני דטרויט פיסטונס
קטגוריה:כדורסלני פילדלפיה 76'
קטגוריה:כדורסלני אטלנטה הוקס
קטגוריה:כדורסלני פורטלנד טרייל בלייזרס
קטגוריה:כדורסלני בוסטון סלטיקס
קטגוריה:כדורסלני מינסוטה טימברוולבס
קטגוריה:כדורסלני סן אנטוניו ספרס
קטגוריה:כדורסלני שארלוט בובקאטס
קטגוריה:כדורסלני לוס אנג'לס לייקרס
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של דטרויט פיסטונס
קטגוריה:אלבמה: כדורסלנים
קטגוריה:כדורסלני אוניברסיטת ויומינג
קטגוריה:אמריקאים שנולדו ב-1973
סטיב בירנבאום

**סטיב מיצ'ל בירנבאום** (באנגלית: **Steven Mitchell "Steve" Birnbaum**; נולד ב-23 בינואר 1991) הוא כדורגלן עבר יהודי-אמריקאי ששיחק בעמדת הבלם.

## קריירה
נולד בניופורט שבקליפורניה. אמו היא פגי (לבית שמידט) בירנבאום. בירנבאום התחיל את הקריירה שלו בקבוצת הכדורגל של אוניברסיטת קליפורניה בברקלי בה שיחק 4 שנים. לאחר שנה בגולדן בארס, חתם באורנג' קאנטרי בלו סטאר מליגת הפיתוח האמריקאית בה שיחק עונה אחת. ב-14 בינואר 2014 נבחר במקום השני בסיבוב הראשון של דראפט ה-MLS על ידי די.סי. יונייטד. במרץ  הושאל לריצ'מונד קיקרס מליגת האיחוד האמריקאית. ב-5 באפריל 2014 בניצחון 1–3 על פיטסבורג ריברהונדס. במהלך העונה נפצע בלמה של די.סי. יונייטד ג'ף פארקה, ובירנבאום חזר מההשאלה לסגל היונייטד. ב-20 בנובמבר 2014 נבחר במקום השני בתחרות רוקי השנה ב-MLS. ב-26 בפברואר 2015 בירנבאום הבקיע את השער הראשון שלו ביונייטד במסגרת רבע גמר ליגת האלופות של CONCACAF נגד אלחואלנסה.

בצעירותו שיחק בירנבאום בנבחרות הצעירות של ארצות הברית ובשנת  זכה עם נבחרתו במדליית הכסף במשחקי המכביה הפאן-אמריקאיים שנערכו בברזיל. ב-28 בינואר 2015 ערך את הופעת הבכורה שלו בנבחרת ארצות הברית. כעבור שלושה ימים הבקיע את שער הבכורה שלו בנבחרת בניצחון 2–3 נגד .

בקיץ 2016 השתתף בטורניר הקופה אמריקה סנטנריו עם נבחרתו.

## קישורים חיצוניים

* פרופיל השחקן באתר ה-MLS

קטגוריה:אמריקאים ילידי קליפורניה
קטגוריה:כדורגלנים יהודים
קטגוריה:כדורגלנים אמריקאים
קטגוריה:ספורטאים יהודים אמריקאים
קטגוריה:בלמי כדורגל אמריקאים
קטגוריה:בלמי כדורגל יהודים
קטגוריה:קשרי כדורגל אמריקאים
קטגוריה:קשרי כדורגל יהודים
קטגוריה:קליפורניה: כדורגלנים
קטגוריה:כדורגלני די.סי. יונייטד
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2016
קטגוריה:אמריקאים שנולדו ב-1991